el el el el el el el el el el el el el el el el el el el el el es el en el el en el el el el el el el el el el el el el el el el el el el el el el el el el el el el el el el el el el el el el el el en el el en el en el en el el en el es es es es el en el el el el el el el el el el el el en el el el el el el en el el el el el el el el el el el el el el el el
Η Κλουμπ Μπαλονθέστο Μάλαγα (ισπανικά: Club Baloncesto Málaga), γνωστή και ως Ουνικάχα (Unicaja) για εμπορικούς λόγους,[1] είναι ισπανικός επαγγελματικός σύλλογος καλαθοσφαίρισης με έδρα την πόλη της Μάλαγα. Η ομάδα αγωνίζεται στην πρώτη κατηγορία του ισπανικού πρωταθλήματος (Liga ACB) καθώς και στο Μπάσκετμπολ Τσάμπιονς Λιγκ.
Παλάσιο ντε Ντεπόρτες Χοσέ Μαρία Μαρτίν Καρπένα
Πολυμέσα σχετικά με την ομάδα
Η Μπαλονθέστο Μάλαγα ιδρύθηκε το 1992 μετά από συγχώνευση δύο ομάδων της πόλης που αγωνίζονταν στην πρώτη κατηγορία του ισπανικού πρωταθλήματος: της Κάχα ντε Ρόντα και της Μαρίστας.
Το 2000, η ομάδα βρέθηκε για πρώτη φορά στους τελικούς του Κυπέλλου Κόρατς. Αντίπαλος της σε διπλούς αγώνες ήταν η Λιμόζ. Ηττήθηκε στη Γαλλία με 80-58 και παρότι κέρδισε στον επαναληπτικό με 60-51, δεν κατάφερε να καλύψει την εις βάρος της διαφορά, τερματίζοντας έτσι στη δεύτερη θέση.
Ένα χρόνο αργότερα όμως, η Μπαλονθέστο Μάλαγα κατέκτησε τον πρώτο της μεγάλο τίτλο ενάντια στην ΚΚ Χέμοφαρμ από τη Σερβία. Στον πρώτο αγώνα ηττήθηκε με 69-71, αλλά στον δεύτερο κέρδισε με 30 πόντους διαφορά (77-47) και κατέκτησε το τρόπαιο.
Το 2005 κατέκτησε το Κύπελλο Ισπανίας νικώντας στον τελικό τη Ρεάλ Μαδρίτης με 80-76. Το 2006 κατέκτησε για πρώτη φορά το Πρωτάθλημα Ισπανίας, με 3-0 νίκες στους τελικούς των Playoff ενάντια στην Τάου Θεράμικα.
Η καλύτερή της πορεία στην Ευρωλίγκα μέχρι σήμερα ήρθε την περίοδο 2006-2007, όταν η Μπαλονθέστο Μάλαγα έφτασε μέχρι το Final Four της διοργάνωσης που έλαβε χώρα στο Ολυμπιακό Κλειστό Γυμναστήριο της Αθήνας. Στον ημιτελικό ηττήθηκε από την ΤΣΣΚΑ Μόσχας με 62-50, αλλά στον μικρό τελικό κέρδισε την Τάου Θεράμικα με 76-74 και πήρε την τρίτη θέση της διοργάνωσης, που αποτελεί την καλύτερη θέση που πήρε ποτέ η ομάδα στην διοργάνωση.
Τον Οκτώβριο του 2007, η Μπαλονθέστο Μάλαγα κέρδισε σε φιλικό αγώνα τους Μέμφις Γκρίζλις με 102-99. Αυτή είναι μία από τις ελάχιστες φορές που ομάδα του NBA ηττάται από σύλλογο άλλης ηπείρου. Στην τότε ομάδα των Γκρίζλις αγωνίζονταν δύο από τους καλύτερους Ισπανούς καλαθοσφαιριστές: ο Πάου Γκασόλ και ο Χουάν Κάρλος Ναβάρο.[2] Το 2017 η Μάλαγα κατέκτησε το Γιούροκαπ για πρώτη φορά στην ιστορία της εξασφαλίζοντας την θέση της στην Ευρωλίγκα της σεζόν 2017-18.[3]
Ο σύλλογος διατηρεί επίσης και δεύτερη ομάδα μπάσκετ, που ονομάζεται Κλουμπ Μπαλονθέστο Μάλαγα Β (γνωστή και ως Κλίνικας Ρινκόν) και αγωνίζεται στη LEB Plata, την τρίτη κατηγορία του ισπανικού πρωταθλήματος.
Από το 1991, όταν και η τράπεζα Caja de Ronda συγχωνεύτηκε με την τράπεζα Unicaja, η τελευταία αποτελεί τον κύριο χορηγό του συλλόγου,[4] ενώ χρησιμοποιείται και ως διακριτικός τίτλος της Μπαλονθέστο Μάλαγα στις επίσημες διοργανώσεις, όπως αυτή του πρωταθλήματος Ισπανίας (Liga ACB)[5] αλλά και στις ευρωπαϊκές διοργανώσεις.[6]
Εικόνα από αγώνα της Μπαλονθέστο Μάλαγα τον Απρίλιο του 2011
Pabellón Tiro Pichón (1978–81)
Pabellón Ciudad Jardín (1981–99)
Palacio de Deportes de Málaga «José Maria Martín Carpena» (1999–σήμερα)
Σημαντικοί καλαθοσφαιριστές που έχουν φορέσει τη φανέλα της Ουνικάχα είναι μεταξύ άλλων οι: Ιγνάθιο Ροδρίγκεθ, Μπέρνι Ροδρίγκεθ, Κάρλος Καμπέθας, Χόρχε Γκαρμπαχόσα, Μάρκους Μπράουν, Σεργκέι Μπάμπκοφ, Λουίς Μπούλοκ, Κένι Μίλερ, Γιώργος Πρίντεζης και άλλοι.
5 –   Μπέρνι Ροδρίγκεθ, G, 1999–2012[7]
1 Πρωτάθλημα Ισπανίας: 2006
1 Κύπελλο Ισπανίας: 2005
2 Πρωταθλήματα Β' κατηγορίας Ισπανίας: 1981, 1987
13 Κύπελλα Ανδαλουσίας: 1996, 2001, 2003, 2007, 2008, 2010, 2011, 2012, 2014, 2015, 2016, 2017, 2018
1 Κύπελλο Κόρατς: 2001
1 Eurocup Basketball: 2017
↑ sport24.gr Δηλώσεις: Ουνικάχα Μάλαγα - ΤΣΣΚΑ
↑ Unicaja Malaga Defeats Memphis Grizzlies in NBA Euroleague Live 2007 Αρχειοθετήθηκε 2013-05-14 στο Wayback Machine. Interbasket
↑ «Επέστρεψε στην EuroLeague η Μάλαγα!». http://www.gazzetta.gr/basketball/article/1067992/valenthia-malaga-58-63. Ανακτήθηκε στις 2017-04-05.
↑ unicajabaloncesto.com Αρχειοθετήθηκε 2013-11-03 στο Wayback Machine. patrocinadores
↑ acb.com Αρχειοθετήθηκε 2015-03-15 στο Wayback Machine. Unicaja
↑ euroleague.net Unicaja Málaga
↑ «El Unicaja retira el dorsal 5 en honor a Berni Rodríguez». Αρχειοθετήθηκε από το πρωτότυπο στις 27 Ιουνίου 2012. Ανακτήθηκε στις 22 Φεβρουαρίου 2013.